ການຮ່ວມມືລາວ-ຈີນ ນັບມື້ຂະຫຍາຍຕົວຢ່າງບໍ່ຢຸດຢັ້ງ ໂດຍສະເພາະການສ້າງທາງລົດໄຟຄວາມໄວສູງ ຈະຊ່ວຍໃຫ້ ລາວ-ຈີນ ກໍຄື ຈີນ-ອາຊຽນ ໄປຫາມາສູ່ກັນສະດວກຍິ່ງຂຶ້ນ ແລະ ກາຍເປັນປະເທດເຊື່ອມຈອດ.
ທ່ານ ສົມສະຫວາດ ເລັ່ງສະຫວັດ ຮອງນາຍົກລັດຖະມົນຕີ ແຫ່ງ ສປປ ລາວ ຂຶ້ນມີຄຳເຫັນ ໃນງານວາງສະແດງສິນຄ້າ ຈີນ-ອາຊຽນ ແລະ ກອງປະຊຸມສຸດຍອດການຄ້າ-ການລົງທຶນ ຄັ້ງທີ 12 ຢູ່ເມືອງນານໜິງ ແຂວງ ກວາງຊີ ສປ ຈີນ ທ້າຍອາທິດມານີ້ ໂດຍເນັ້ນບັນຫາທີ່ພົ້ນເດັ້ນໃນການຮ່ວມມື ຈີນ-ອາຊຽນ, ໂດຍສະເພາະການຂະຫຍາຍຕົວທາງດ້ານການຄ້າ-ການລົງທຶນ ແລະ ການທ່ອງທ່ຽວ ເຊິ່ງປັດຈຸບັນ ສປ ຈີນ ເປັນປະເທດຄູ່ຄ້າອັນດັບໜຶ່ງຂອງອາຊຽນ, ສ່ວນການຮ່ວມມືສອງຝ່າຍ ລາວ-ຈີນ ໃນດ້ານຕ່າງໆ ກໍເຫັນວ່າມີການຂະຫຍາຍ ຕົວຢ່າງບໍ່ຢຸດຢັ້ງ, ອັນພົ້ນເດັ່ນທີ່ສຸດ ແມ່ນສອງຝ່າຍຈະໄດ້ຮ່ວມກັນສົ່ງດາວທຽມດວງທຳອິດຂອງລາວ ຂຶ້ນສູ່ວົງໂຄຈອນ ແລະ ສ້າງເສັ້ນທາງລົດໄຟເຊື່ອມຕໍ່ ຈີນ-ລາວ ແລະ ໄປສູ່ບັນດາປະເທດອາຊຽນ ເຊິ່ງທັງສອງໂຄງການດັ່ງກ່າວ ພາຍຫຼັງສຳເລັດ ຈະເປັນການຊ່ວຍຫັນ ສປປ ລາວ ຈາກປະເທດທີ່ບໍ່ມີຊາຍແດນຕິດກັບທະເລ ກາຍເປັນປະເທດເຊື່ອມຈອດ.
ສຳລັບການຮ່ວມມືກັບຂອງລາວ ກັບ ແຂວງກວາງຊີ ແມ່ນເຫັນດີໃຫ້ມີກົນໄກການພົບປະຮ່ວມມືປະຈຳປີ ເພື່ອຊຸກຍູ້ ແລະ ເສີມຂະຫຍາຍການຮ່ວມມືເພື່ອການພັດທະນາ ລວມທັງການຮ່ວມມືດ້ານການຄ້າ-ການລົງທຶນ ແລະ ການທ່ອງທ່ຽວ ໃຫ້ກວ້າງຂວາງຍິ່ງ